BATHO botlhe ba tlhoka lorato thata, go sa kgathalesege gore ke ba lotso lofe, puo efe kgotsa morafe ofe. Fa keletso eo e sa kgotsofadiwe, ga ba itumele. Mmatlisisi wa tsa kalafi o ne a kwala jaana: “Lorato le botsalano ke dilo tsa botlhokwa thata tse di laolang tsela e re ikutlwang ka yone. Go tlhokega kana go nna teng ga tsone go ka dira gore re lwale kgotsa re tsoge sentle, go ka baka bohutsana kgotsa ga dira gore re itumele, go ka re utlwisa botlhoko kgotsa ga re fodisa. Fa go ne go na le molemo mongwe o mosha o o neng o ka dira jalo, ngaka nngwe le nngwe mo lefatsheng e ne e ka o naya balwetse ba yone. E ne e tla bo e le tlolomolao mo go tsa kalafi fa e ne e ka se neye balwetse molemo oo.” Temana eno e bua ke leina. Mo Sehebereng sa ntlhantlha se bontsi jwa Baebele e kwadilweng ka sone, go tlhaga leina la Modimo ka namana fano. Le kwadiwa jaana ka ditlhaka tsa Sehebera, יהוה (YHWH). Ka Setswana, tsela e e tlwaelegileng e leina leo le ranolwang ka yone ke “Jehofa.” A leina leno le tlhaga mo temaneng e le nngwe fela ya Baebele? Nnyaa. Mo mekwalong ya ntlhantlha ya Dikwalo tsa Sehebera, le tlhaga mo e ka nnang makgetlo a le 7 000!